Peter Skaarup (DF), 2007-04-26:
Jeg vil tage hr. Hüseyin Aracs tale her som et udtryk for, at hr. Hüseyin Arac gerne vil nå nogle løsninger.
Og som sagt, sådan er det med flere muslimer i Folketinget, sådan er det med mange muslimer ude i vores samfund, at de gerne vil arbejde, gerne vil integrere sig.
Men vi har desværre også en stor gruppe, der ikke vil, og det er jo dem, vi skal have fat i, og det er det, vi taler om.
Og kan vi være fælles om det, synes jeg, det er alle tiders.
Så sagde hr. Hüseyin Arac, at jeg skulle have udtalt, at tyrkere ikke var demokrater.
Det er altså ikke rigtigt.
Jeg har citeret fra tænketankens rapport, som nogle steder fastslår, at de værdier, det store flertal af tyrkere, der er kommet til Danmark, har, ligger meget langt fra normale danske værdier om demokrati, ligestilling mellem kønnene og frihed.
Det er det, jeg har peget på.
Jeg har sådan set
bare citeret, hvad der står i den her videnskabelige rapport.
Det kan vi bestemt give håndslag på.
Lad os trække i arbejdstøjet.
Det er jo sådan set det, vi gør i regeringen og Dansk Folkeparti, og derfor undrer det mig, at Socialdemokraterne, hver gang vi taler om de her ting, så hopper fra.
Vi nævner tre ting i vedtagelsen: indvandringsprøven, indfødsretprøven og så integrationskontrakten.
Og for alle tres vedkommende endte det sådan efter forhandlinger frem og tilbage, at Socialdemokraterne stort set ikke ville være med til noget som helst.
Det er realiteten.
Jeg siger ikke, det er hr. Hüseyin Aracs forhandlingsvilje, den er gal med, men der har været personer, der har været holdninger i den socialdemokratiske gruppe, der åbenbart har gjort, at man er stået af.
Og det er stadig væk situationen, man kan ikke engang i dag fra socialdemokratisk side fortælle, om man synes, tørklædet er en god eller dårlig ting.
Det er bare ærgerligt, men sådan er det.
Socialdemokraterne har også bakket op omkring nogle tiltag, som peger i den rigtige retning, og det vil vi gerne blive ved med at gøre.
I formiddags sagde hr. Peter Skaarup, at tyrkerne ikke er demokrater, færdig med det.
Så rejste jeg mig op for at vise, at der i hvert fald er en enkelt her i Folketinget, et levende eksempel, så både hr. Skaarup og andre fra Danmark kan se det.
Det, jeg vil påstå, er, at nogle fra Dansk Folkeparti med udtalelser og fordomme over for nogle bestemte grupper, med de der firkantede beskyldninger er med til at blokere integrationen, er med til at gøre de grupper større, som ikke føler sig velkomne, og som føler, at det ikke nytter at gøre noget, for det er lige meget, hvad man gør, der er ingen, der vil acceptere en, og slet ikke Dansk Folkeparti.
Er det ikke sådan?
Ja, det vil jeg faktisk udelukke.
Jeg vil sige, at det er Socialdemokraternes og De Radikales ansvar og flere andre partiers, Enhedslistens også og SF's, de partier, der har ført en hovedløs udlændingepolitik, og som ikke har gennemtænkt, at det selvfølgelig vil få monumentale konsekvenser for vores retspolitik, vores sundhedspolitik, vores socialpolitik og vores uddannelsespolitik, at man modtog den meget store tilstrømning af indvandrere og flygtninge i 1980'erne og 1990'erne.
Det er et ansvar, som hr. Ole Vagn Christensen og Socialdemokraterne må kunne tage på sig, uanset om man kan lide det eller ej, og så burde man være så fair, at man medvirkede i stedet for at træde ud af integrationsaftaler og sige nej til velfærdsaftaler omkring udlændingepolitikken; at man gik ind og tog arbejdstøjet på og medvirkede.
Det er det, man ikke gør, måske fordi man ikke selv er enig om det.
Jeg vil prøve at få os tilbage til sagen igen i stedet for den der øv bøv-diskussion.
Der er ikke nogen, der siger nej til de danske værdier; der er ikke nogen, der siger, at vi ikke skal integrere folk i det danske samfund.
Jeg vil ikke nævne navne, men der er også nogle fra den anden side.
Vil hr. Peter Skaarup ikke give mig ret i, at hvis vi overlader diskussionen og snakken til de der fundamentalister, så kommer vi ikke ret langt?